SANParke kry nuwe helikopter vir stryd teen renosterstroperyFoto: SANParke “SANParke is die trotse ontvanger van ’n splinternuwe Airbus AS350 B3e-helikopter met nagvlieg-vermoë wat beskikbaar gestel is deur die finansiering van die Howard G. Buffett-stigting,” het die organisasie in ’n verklaring gesê. Kunseni Dlamini, voorsitter van SANParke, het gesê die organisasie het in 2014 aanvanklike finansiering van R254,8 miljoen gekry vir teenstropery-bedrywighede in die Krugerwildtuin. Volgens Dlamini is die eerste helikopter in September 2014 aangekoop. Die Howard G. Buffett-stigting het ’n verdere R37,7 miljoen aan SANParke beskikbaar gestel om ŉ tweede Airbus AS350 B3e-helikopter te koop. SANParke maak ook van onbemande lugtuie in die Krugerwildtuin gebruik. Foto: SANParke